SAWAD จ่อออกหุ้นกู้ 3 รุ่น ชูดอกเบี้ย 3.30%-4.50% ขาย 13-17 ม.ค.66
SAWAD เตรียมออกหุ้นกู้ 3 รุ่น ชูดอกเบี้ย 3.30%-4.50% ชำระดอกเบี้ยทุก ๆ 3 เดือน เสนอขายรายย่อย-สถาบัน 13-17 ม.ค.66
SAWAD เตรียมออกหุ้นกู้ 3 รุ่น ชูดอกเบี้ย 3.30%-4.50% เสนอขายรายย่อย-สถาบัน 13-17 ม.ค.66
17 ธ.ค. 2565

บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD เปิดเผยว่า บริษัทเสนอขายหุ้นกู้มีประกันของบริษัท ครั้งที่ 1/2566 จำนวน 3 ชุด ได้แก่ หุ้นกู้ชุดที่ 1 ครบกำหนดไถ่ถอนปี พ.ศ. 2567 หุ้นกู้มีอายุ 1 ปี 6 เดือน 21 วัน  และมีอัตราดอกเบี้ยคงที่ร้อยละ 3.30-3.50 ต่อปี โดยชำระดอกเบี้ยทุก ๆ 3 เดือน ตลอดอายุหุ้นกู้
ส่วนหุ้นกู้ชุดที่ 2 ครบกำหนดไถ่ถอนปี พ.ศ. 2569 หุ้นกู้มีอายุ 3 ปี และมีอัตราดอกเบี้ยคงที่ร้อยละ 4.00-4.25 ต่อปี โดยชำระดอกเบี้ยทุก ๆ 3 เดือน ตลอดอายุหุ้นกู้ และชุดที่ 3 ครบกำหนดไถ่ถอนปี พ.ศ. 2570 หุ้นกู้มีอายุ 4 ปี  และมีอัตราดอกเบี้ยคงที่ร้อยละ 4.25-4.50 ต่อปี โดยชำระดอกเบี้ยทุก ๆ 3 เดือน ตลอดอายุหุ้นกู้
โดยเสนอขายให้แก่ประชาชนเป็นการทั่วไป (ผู้ลงทุนทั่วไป และ/หรือ ผู้ลงทุนสถาบัน) คาดจะเปิดจองซื้อหุ้นกู้ในวันที่ 13 และ 16-17 มกราคม 2566
สำหรับผู้จัดการการจัดจำหน่ายหุ้นกู้ ได้แก่ ธนาคารกรุงเทพ  ธนาคารกรุงไทย  ธนาคารกสิกรไทย  ธนาคาร ซีไอเอ็มบี ไทย ธนาคารออมสิน บล. เกียรตินาคินภัทร บล.กรุงไทย เอ็กซ์สปริง บล.เอเซีย พลัส บล.ดาโอ (ประเทศไทย) และ บล. บลูเบลล์
ส่วนอันดับความน่าเชื่อถือของหุ้นกู้ “BBB+” แนวโน้มอันดับเครดิต “Stable” จากบริษัท ทริสเรทติ้ง จากัด เมื่อวันที่ [2 มิถุนายน พ.ศ. 2565] และบริษัท ศรีสวัสดิ์ พาวเวอร์ 2014 จำกัด เป็นผู้ค้าประกัน  บล.เอเซียพลัสเป็น ผู้แทนผู้ถือหุ้นกู้  ธนาคาร ซีไอเอ็มบี ไทยเป็นนายทะเบียนหุ้นกู้